**UKWELI KUHUSU AHMADIYYA**

Kipeperushi cha Amsha-Amsha kila mwezi

Toleo la 11, Aprili, 2012

**TOLEO HILI:**

* **Siirat-ul-Mahdi**
* **Visa**
* **Mwanamahesabu**
* **Kuvunja Msalaba**

**SIIRAT-UL-MAHDI**

Seerat-ul-Mahdi ni kitabu kinachoelezea maisha ya Mirza Ghulam Ahmad zikiwemo simulizi kutoka kwa mkewe, jamaa zake, familia yake na wale waliopata kukutana naye. Kiliandikwa na mwanawe wa kiume, Mirza Bashir Ahmad (b.1893) ambaye alitangazwa kubashiriwa kuwa ndiye “Mbalamwezi ya Manabii”, cheo ambacho alipewa na babaake. Hii inakusudiwa kumaanisha kuwa nuru yote ya manabii wote inaakisiwa kwake. Lakini cheo hicho adhimu hakilingani na umuhimu wa chini ambao Jumuiya inampa hivi sasa.

Kitabu hiki kina visa vya ajabu-ajabu kuhusu Mirza Ghulam Ahmad, mtu anayedai kuwa ni nabii. Hautashangazwa kuona kwamba kitabu hiki hakipatikani kwa lugha ya Kiingereza na kwa miaka mia iliyopita, kumekuwa hakuna mipango ya kukitafsiri. Utakikuta katika lugha ya Kiurdu tu. Hata hivyo, tutakupatia visa fulani kutoka kwenye kitabu hiki katika sehemu ijayo.

**VIsa**

Dkt. Mir Muhammad Ismail Sahib anahadithia kuwa Mirza Ghulam, “hakuwahi kamwe kufanya Hijja, hakuwahi kutoa zaka, hakuwahi kukaa itikafu {ya usiku wa kumi la mwisho la Ramadhani}, hakuvuta tasbihi, na mbele yangu, alikataa kumla mjusi wa nchi kavu za joto *(Juz.3, Uk.119).*  Pia anasimulia kuwa Mirza Ghulam Ahmad hakuhifadhi vipande virefu vya Qur’an au sura zakendefu…alishindwa kukumbuka sehemu kubwa ya Qur’an kwa mtindo wa kuhifadhi.” *(Vol.3, P.44)*

Tafadhali zingatia kuwa Mirza Ghulam Ahmad anadai kuwa yeye ni nabii na sio tu yuko sawa na kioo cha Mtume Mtukufu {SAW} bali yeye yuko juu zaidi. Visa pia vinasema kwamba kwa makusudi Mirza alimmwagia maji ya moto yaya wake mikononi kwa kutomtengea maji ya uvuguvugu {Juz.3, Uk.243}; alipeleka miswada yake ya Kiarabu iliyoitakidiwa kama “wahyi” kwa ajili ya masahihisho {VI, Uk.91}. Pia yasemekana kuwa alikuwa akikandwa miguu na wanawake wasiokuwa maharimu. *(Al-Fadl, Machi 20 1928,uk.6-7),* alitibu homa kwa kuchinja kuku, kisha kumfunga kuku kichwani mwa wagonjwa {Juz3, Uk.27} na mwishowe, hakusalisha hata sala katika jamaa . {Juz.3, Uk.111}. Kuna utumbo mwingine mwingi katika mkusanyo huu. Je, ni Ahmadiyya wangapi wamekisoma kitabu hiki?

**HADITH YA MWEZI**

Tafadhali tembelea tovuti zifuatazo kwa habari kuhusu Ahmadiyya:

www.alhafeez.org/rashid

www.qern.org

www.thecult.info/blog

**KUVUNJA MSALABA**

**HABARI ZAIDI**

Mirza Ghulam Ahmad alipoanza kazi yake, alitaka kuutetea Uislamu. Alihitaji fedha kuandika kitabu chake kwa lengo hili ambacho aliahidi kingekuwa na juzuu hamsini. Jumuiya ikamchangia kwa wingi. Hata hivyo, alipofikia juzuu tano, katika dibaji, aliandika kuwa “…*kwa kuwa tofauti kati ya hamsini na tano ni sifuri tu , ahadi yangu {ya kuandika hamsini} ishatimia kwa kuandika juzuu tano.” (RK, Juz.21, BAV5, Uk.9).*

Japokuwa Qur’an ishabainisha wazi kuwa hakuna nabii anayeweza kuja, pia inabainisha wazi kuwa “Wala haiwezekani kwa nabii kufanya khiyana.” {3:161}

Mtume Mtukufu Muhammad {Rehema na amani zimshukie} katufahamisha kuwa “…{Yesu} mwana wa Maryam karibuni atashuka miongoni mwenu na atawahukumu watu kwa haki; atavunja msalaba *(Sahih Bukhari Juz. 4, Kitabu 55, Namba* *657)*

Kwa kuwa Mirza Ghulam Ahmad alidai kuwa yeye ndiye aliyekuwa ujio wa pili wa Yesu {AS}, hakuwa na chaguo ila kujaribu kutimiza bishara hii.

Hivyo, akadai, *“Mungu akaridhia kunirejesha mimi kwa jina la Masihi kwa madhumuni ya kuvunja msalaba… Hivyo, katika karne ya ishirini ya Enzi za Kristo, Mungu kakusudia kuwa msalaba uvunjiliwe mbali mikononi mwa Masihi.” (TEOI, Juz.4, Uk.83)* na kwamba *“Mungu kanipatia silaha ya mbinguni ambayo kwayo nivunje dini ya msalaba”* *(TEOI,*Juz.4, Uk.210).

Kafikia hata kudai kuwa “*Jukumu langu kubwa ni kuvunja msalaba. Kwa kifo cha Douie, sehemu kubwa ya msalaba imevunjwa…Yeye ndiye aliyekuwa mtetezi wa mbele kabisa wa msalaba.” (Tadhkirah, Uk.920)*

Je, kuna uthibitisho wowote wa kuvunja kwake msalaba? Mirza Ghulam Ahmad alikaa katika India ya Muingereza {British India} kabla ya kuundwa kwa Pakistan na Bangladesh. Sensa iliyofanywa na serikali ya Mwingereza mnamo mwaka 1891 inaonesha idadi ya jumla ya Wakristo nchini India kuwa ni 2, 284,380 {*Eurasians in the Census of British India, Uk.7*}.

Zaidi ya miaka mia baadae, katika India iliyopunguzwa kwa kugawanywa, tunaona kuwa sensa ya mwaka 2001 inaonesha jumla ya idadi ya Wakristo kuwa ni 24,080,016.

Hilo ni ongezeko la zaidi ya asilimia 950 la wafuasi wa Kikristo nchini India pekee tangu wakati wa Mirza Ghulam Ahmad. Inawezekanaje hii? Yeye alitakiwa kuvunja dini ya msalaba, hii ndiyo ilikuwa kazi yake kubwa. Lakini mahali pake mwenyewe alipokaa, tunaona ongezeko {la Wakristo} la kutoka milioni mbili hadi milioni ishirini na nne. Ni msalaba gani aliouvunja mzushi huyu?

Mtume Mtukufu Muhammad {Rehema na aAmani zimshukie} kasema, ***“Hakuna nabii atakayekuja baada yangu na, kwa sababu hiyo, hakutakuwa na Ummah mwingine wa wafuasi wa nabii yeyote mpya.”***  ***(Baihaqi, Kitab-ul Rouya; Tabarani)***

**ahmadi.flyer@gmail.com**

**user/xiaahmad**

**ahmadi\_flyer**

**MATHEMATICIAN**